cyanic-selkie/wikianc huggingface dataset:
Marc Faber
De Marc Faber, gebuer den 12. Mäerz 1952 an der Stad Lëtzebuerg a gestuerwen den 28. September 2013, war e lëtzebuergesche Schauspiller a geléierten Assistant chirurgical.
Seng Schauspillcarrière huet hien 1974 bei Les amicales théâtrales du Nord ugefaangen. Zu senge groussen Erfolleger zielen d'Jonggesellekëscht vum Alain Atten (zesumme mam René Pütz), Op der Kiirmes oder E Fall fir den Zankert. Mam René Pütz, deen 2002 gestuerwe war, ass hien ausserdeem als Kabarets-Duo Pützafaba (vun 1998 bis 2002) opgetrueden. An der Revue vum "Lëtzebuerger Theater" war hie vun 1976 bis 1994 mat dobäi, an och bei de Varieté-Showe vun der Nationallotterie huet hie jorelaang matgespillt. Bei den RTL-Déckkäpp war hie grad sou reegelméisseg dobäi.
Fir de Jang Linster huet en a 17 Jangli-Filmer als Synchronspriecher matgewierkt.
Hie war fir d'LSAP vun 1988 bis 1992 Member am Gemengerot zu Ettelbréck.
Rate Your Music
Rate Your Music (ofgekierzt als RYM) ass eng gratis online Datebank déi musikalesch Opname referenzéiert. Si gouf am Joer 2000 gegrënnt an erméiglecht hire Benotzer, Opnamen (Albumen, Singelen, EPen, Filmer, Videoen) ze katalogiséieren an ze bewäerten.
Geschicht a Struktur
De Sëtz vu Rate Your Music ass zu Seattle an de Vereenegte Staaten. RYM gouf de 24. Dezember 2000 vum Hossein Sharifi vun Atlanta gegrënnt. Am Géigesaz zu Discogs, bei deenen de Schwéierpunkt op elektronescher Musek läit, huet Rate Your Music sech a senger Ufankszäit éischter op Rockmusek konzentréiert. De Prinzip vun der Säit ass datt d'Benotzer déi verschidden Opname bewäerten. Dës Bewäertunge kënne vun engem Minimum vun engem hallwe Stär bis zu engem Maximum vu fënnef Stäre goen.
Wéinst den héije Käschte gëtt d'Säit zanter 2006 net nëmme méi vu Benotzerspende finanzéiert, mä kritt zum Beispill duerch d'Affichéiere vu Reklammen och Sue vu Google. Dës Entscheedung ass vum Sharifi zesumme mat de Benotzer geholl ginn.
Am Mee 2009 huet RYM ugefaange Filmer a seng Datebank z'integréieren. Obwuel Rate Your Music net mat der Internet Movie Database konkurenzéiere kann, waren am Januar 2012 schonn 97 000 Filmer agedroen.
Natalja Andrejewna Pogonina
D'Natalja Andrejewna Pogonina, op Russesch Наталья Андреевна Погонина, gebuer den 9. Mäerz 1985 zu Wladiwostok, ass eng russesch Schachspillerin.
Hir aktuell Elo-Zuel läit bei 2501 (Juli 2010) an hir maximal erreechte bei 2501 ; domat ass si déi 4. stäerkst russesch Schachspillerin an ass op Plaz 15 vun der Fraeweltranglëscht (Juli 2010) an op Plaz 792 vun der Männerweltranglëscht (Juli 2010).
Rate Your Music
"Custom Charts" a Museksempfeelungen
Eng besonnesch Funktioun sinn déi sougenannten "Custom Charts" (custom ass englesch fir benotzterdefiniéiert). Si sinn Rangleschte vu Filmer an Opname aus der Datebank, bei deenen de Benotzer d'Critère vun der Zesummestellung selwer auswiele kann. hie kann zum Beispill déi Wierker mat den héchste Bewertungen, mä och déi mat den niddregste Bewäertungen, no Joer, Joerzéngt, Format oder Land uerdnen.
Zousätzlech kann all Benotzer engem anere Benotzer Filmer, Kënschtler an Opname suggeréieren. Et gëtt och eng automatesch Funktioun, déi dem Benotzer mat Hëllef vu sengen anere Bewäertungen nei Empfeelunge gëtt.
Statistiken
Am Dezember 2011 haten 376 907 Benotzer e Kont bei Rate Your Music. Si si majoritär jonk a männlech.
St. Donatus (Iowa)
St. Donatus ass eng Uertschaft am Jackson County, Iowa, an de Vereenegte Staate vun Amerika, déi gréisstendeels op Immigrante vu Lëtzebuerg zeréckgeet.
Tete Des Morts
St. Donatus läit 20 km südëstlech vun Dubuque, der nächster gréisserer Stad. D'Uertschaft ass eng selbstänneg Gemeng mam Status vun enger "City" a läit am Tete Des Morts Township. Deen Numm soll d'Géigend ëm 1680 vum franséischsproochege belsche Missionnaire an Explorateur, dem Pater Louis Hennepin, deen do op déi iwwerall um Buede verstreet Iwwerreschter vun enger grousser Schluecht tëscht feindlechen Indianerstämm, Schanken an Doudekäpp, gestouss soll sinn.
D'Township huet deen Numm bis haut behalen. D'Uertschaft awer verdankt hiren aktuellen Numm de lëtzebuergeschen Immigranten, déi sech an den 1840er Joren do néiergelooss hunn.
St. Donatus
Informatiounen, déi een an der Literatur oder um Internet fënnt si liicht ënnerschiddlech an dofir mat Virsiicht ze genéissen. Als éischte koum anscheinend ëm 1838 de John Noel an d'Géigend, a kuerz duerno deem seng Bridder Franz a Johann. Tëscht 1846 an 1847 sinn nach e puer lëtzebuergesch Siidlerfamilljen derbäikomm, dorënner de Peter Gehlen, deen dacks als de Grënner vum Duerf duergestallt gëtt. 1851 gouf eng Kierch aus Holz ageweit, déi "St. Mary" gedeeft gouf. Well awer scho Kierche mat deem Numm an der Diözees existéiert hunn, ass decidéiert ginn, d'Kierch an d'Par a "St. Donatus" ëmzenennen. D'Joer drop hunn de Postbüro an d'Uertschaft deen Numm iwwerholl.
D'Populatioun
Géint Enn vum 19. Joerhonnert hunn am Township ëm déi 900 Leit gelieft. Zur Par St. Donatus hunn ongeféier 100 däitschsproocheg Familljen gehéiert, vun deenen der 85 aus Lëtzebuerg gestaamt hunn.
Am Joer 2010 hunn 135 Leit zu St. Donatus gewunnt; am Joer 2000 waren et der nach 140.
Historic Luxembourg Village
St. Donatus ass bekannt fir seng al Haiser aus dem 19. Joerhonnert, déi no lëtzebuergescher Traditioun aus Steen, an net aus Holz sinn. St. Donatus gëtt dofir als déi Uertschaft betruecht, wou am meeschte no der "Old World"-Method gebaut gouf, an am Ganze figuréieren 20 Objeten oder Plaze vu St. Donatus am "National Register of Historic Places". St. Donatus bezeechent sech voller Houfert selwer als "Historic Luxembourg Village".
Déi aktuell kathoulesch Kierch vu St. Donatus (St. Donatus Catholic Church), déi virun allem op d'Lëtzebuerger Katholicken zeréckzeféieren a mat Steng gebaut ass, staamt aus der zweeter Hallschent vum 19. Joerhonnert an huet d'hëlze Kierch, déi ofgebrannt war, ersat. Donieft gëtt et nach eng lutheranesch Kierch, d'St. John's Lutheran Church, déi vun däitsche Protestante gebaut gouf.
D'Pietà-Kapell, déi um Enn vun engem Kräizwee steet, deen de Paschtouer vu St. Donatus, de Michel (Michael) Flammang 1862 uleeë gelooss hat, ass 1885 no dem Virbild vum Veianer Bildchen gebaut ginn.
TDF
D'Ofkierzung TDF bezeechent:
Hallefachs vun der Ellips
Mat Hallefachs ginn déi charakteristesch Radie vun enger Ellips bezeechent. Et gëtt tëscht grousser a klenger Hallefachs ënnerscheet.
Déi grouss Hallefachs ass déi hallef Längt vum gréissten Duerchmiesser vun enger Ellips, déi och Haaptachs genannt gëtt. De kierzten hallwen Duerchmiesser, dee genee am Wénkel vun 90° dozou steet, gëtt kleng Hallefachs genannt. De Krees ass eng speziell Ellips, bei där dës béid Hallefachsen d'selwecht laang sinn, an deem Fall entsprécht d'Hallefachs dem Radius vum Krees.
[[Fichier:Ellipse parameters.png|thumb|hochkant=1.8|Parameter vun enger Ellips:
D'Haaptachs an d'Niewenachs gi munnechmol och zesummen als d'Haaptachse vun der Ellips bezeechent. Haapt- an Niewenachs si konjugéiert Duerchmiesser. Déi Bezéieung bleift och erhale wann ee "schif" op d'Ellips kuckt, wat fir d'geometresch Konstruktioun vun anere konjugéierten Duerchmiesser benotzt ka ginn.
Astronomie
An der Astronomie ass déi grouss Hallefachs vun enger Keplerbunn, eent vun de sechs sougenannte Bunnelementer a gëtt dacks och als "Mëtteldistanz" uginn a meeschtens mat a ofgekierzt. Si charakteriséiert – zesumme mat der Exzentrizitéit – d'Form vun ellipteschen Ëmlafbunne vu verschiddenen Himmelskierper.
Solignac-sur-Loire
Solignac-sur-Loire ass eng franséisch Gemeng am Departement Haute-Loire, an der Regioun Auvergne-Rhône-Alpes.
Hallefachs vun der Ellips
Astronomie
Sou Kierper sinn an éischter Linn d'Planéiten an hir Mounden, kënschtlech Äerdsatelliten, d'Asteroiden an Dausende vun Duebelstären.
Nom drëtte Gesetz vum Kepler ass d'Ëmlafzäit U vun enger Ellipsebunn mat a gekoppelt (U² / a³ = const). D'Konstant hänkt mat der Mass vum Zentralkierper zesummen – an engem Planéitesystem also mat der Mass vum Zentralstär.
Déi béid Haaptscheeter nennt een Apsid, d'Haaptachs ass d'Apsidelinn: Wann e Kierper am Brennpunkt F1 läit an e méi klenge Kierper hien op enger Ellips ëmkreest, da schwätzt ee beim kierzten Ofstand (=a−e) vun der Periapsis a beim längsten Ofstand (=a+e) vun der Apoapsis (Perihel, Aphel bei der Sonn).
An der Periapsis (Perizentrum, gravizentrumsnoen Haaptscheet) ass d'Orbitalvitesse maximal, am Apozentrum minimal.
Geodesie
An der Geodesie sinn d'Achse vun der sougenannter Feelerellips e wichtegt Duerstellungsmëttel vu mëttlere resp. maximalen/minimale Punktfeeler. Bei der Ausgläichung vu geodeteschen Netzer léisst sech d'Genauegkeet, mat där déi eenzel Vermiessungspunkte vum Netz bestëmmt sinn, als Feelerellips duerstellen.
Discogs
Discogs, kuerz fir discographies, ass eng Datebank an eng Websäit mat Informatiounen iwwer musekalesch Opnamen. Si huet hire Sëtz zu Portland, am Bundesstaat Oregon an den USA, a gëllt als eng vun deene gréissten Datebanke vun elektronescher Musek.
Rio Conchos (Film)
Rio Conchos ass en US-amerikanesche Film vum Gordon Douglas aus dem Joer 1964 no engem Roman vum Clair Huffaker.
Grand Prix de Fourmies 2009
Déi '''77. Editioun vum Grand Prix de Fourmies''' gouf den 13. September 2009 gefuer a stoung um Kalenner vun der UCI Europe Tour 2009 an der Kategorie 1.HC.
Um Depart stoungen 172 Mann an et sinn der 152 ukomm.
Schluecht vu Stonne
D'Schluecht vu Stonne war eng Schluecht am Zweete Weltkrich an de franséischen Ardennen, ronderëm d'Uertschafte Stonne, Tannay, Oches a Sommauthe. Se huet vum vum 14. Mee bis den 11. Juni 1940 gedauert. An där Zäit huet déi franséisch Arméi do probéiert den däitschen Attacken tëscht der Kuer, der Meuse dem Bar an der Aisne duerzehalen. Wa se och net sou gutt iwwer d'Regioun eraus bekannt ass, sou war et dach eng vun de wichtegste Schluechten déi an der Zäit vum Westfeldzuch gefouert goufen.
Séneujols
Séneujols ass eng franséisch Gemeng am Departement Haute-Loire, an der Regioun Auvergne-Rhône-Alpes.
Schluecht vu Stonne
14.-18. Mee: däitsch frontal Attacken
Op déi däitsch Attacken de 14. Mee 1940 huet déi franséisch Arméi mat Konterattacke reagéiert. Op der lénkser Hand huet den 21. Arméikorps attackeéiert, an der Mëtt stoung déi drëtt Reservepanzerdivisioun, déi duerch e Konteruerder gestoppt gouf, a riets hunn Elementer vum Generol Roucaud (1.DIC) sengen Truppe konnten e Virstouss bis op d'Meuse bei Mouzon a Pourron maachen.
D'Wehrmacht huet permanent Attacken op franséisch Positiounen am Bësch vum Mont Dieu gemaach, déi vun der 3. motoriséierter Infantriesdivisioun a vun der 3. Panzerdivisioun gehale goufen. An där Zäit gouf d'Uertschaft Stonne am Ganze siwwenzéngmol eruewert an zeréckeruewert, a gouf schliisslech vun den Däitsche besat. Vun der Uerschaft war net méi vill Rescht, a se war e grousse Kierfecht vun Tanksen. E besonneschen Exploit konnt do de Capitaine a spéidere Generol Pierre Billotte vum 41. Tanksebatailloun maachen, wéi en de 16. Mee 1940 op ee Coup 13 däischt gepanzert Gefierer (PzKW IV a PzKW III) mat sengem B1-Tanks (N° 337 EURE) ofgeschoss hat.
Op all den anere Positioune konnten d'Fransousen duerhalen. Bis den 23. gouf et du just e puer kleng Reiwereien.
23. a 24. Mee: däitsch Offensiv fir d'Fransousen anzekreesen
Déi däitsch Offensiv gouf mat enger Truppestäerkt gefouert déi zwee bis dräimol méi grouss war wéi déi vun de Verdeedeger. Se gouf vun intensivem Artilleriesfeier ënnerstëtzt, an hat als Zil d'Koppe vum Mont Dieu a vun de Bëscher bei Sommauthe z'erueweren. D'Attacken op Tannay konnten op den Häng vun der Côte 276 mat Hëllef vun den Tankse vun der 3. DCR gestoppt ginn. D'Attacken op d'Bëscher vu Franclieu a Grand Dieulet goufe vun de senegaleeseschen Truppe vun der 6. Kolonialinfantriedivisioun gestoppt. No schwéiere Kämpf konnten den Haff Cendrières an Tannay vun der Wehrmacht besat ginn, an d'franséisch Truppe vum Mont Dieu konnte sech nach just mat Zäiten zeréckzéien, fir net agekreest ze ginn.
26. Mee bis 10. Juni:Positiounskrich
D'Fransousen hunn eng nei Verdeedegungslinn Sy-Oches-Sommauthe ugeluecht, déi vun enger Brigade vu Spahis a vun der 6. a 35. Infantriedivisioun besat war. Déi staark däitsch Attacke vum 9. an 10 Juni hate kee Succès. Den 11. Juni 1940 zéien déi franséisch Truppe sech zeréck fir net agekreest ze ginn. Si haten an de Kämpf an deem Secteur eng ronn 5.000 Mann verluer. Dem Géigner seng Verloschter gi méi héich ageschat.
An der Uertschaft Stonne an an der direkter Ëmgéigend gëtt et eng Hellewull Monumenter déi un déi Zäit erënneren. En historesche Circuit mat Panneaue féiert iwwer all déi wichteg Kampfplazen.
Saint-Paul-de-Tartas
Saint-Paul-de-Tartas ass eng franséisch Gemeng am Departement Haute-Loire, an der Regioun Auvergne-Rhône-Alpes.
Hou Yifan
D'Hou Yifan, op Chineesesch 侯逸凡 Hóu Yìfán, gebuer de 27. Februar 1994 zu Xinghua an der Provënz Jiangsu, ass eng chineesesch Schachspillerin. Den Titel vum Groussmeeschter krut si am Joer 2009. Si ass zanter 2010 Schachweltmeeschterin.
Hir aktuell Elo-Zuel läit bei 2599 (August 2012) an hir maximal erreechte bei 2639 (Mäerz 2012) ; domat ass si déi stäerkst chineesesch Schachspillerin an ass op Plaz 3 vun der Fraeweltranglëscht (August 2012) an op Plaz 219 vun der Männerweltranglëscht (August 2012).
The Wild Bunch
The Wild Bunch ass en US-amerikanesche Film vum Sam Peckinpah aus dem Joer 1969.
Ëm wat geet et am Film?
De Pike Bishop a seng Band iwwerfalen, als Zaldote verkleet, e Büro vun enger Eisebunnsgesellschaft. Den Iwwerfall endegt an enger Schéisserei mat Doudegen. De Pike a seng Band flüchten iwwer d'mexikanesch Grenz…
Internet Movie Database
D'Internet Movie Database, kuerz IMDb, ass eng Onlinedatebank, déi Informatiounen iwwer Filmer, Televisioun, Schauspiller an anert Filmpersonal ubitt.
Baustert (Homonymie)
Baustert ass:
Baustert (Familljennumm)
Baustert ass de Familljennumm vun ë. a. follgende Persounen:
Grand Prix de Fourmies 2008
Déi '''76. Editioun vum Grand Prix de Fourmies''' gouf de 14. September 2008 gefuer a stoung um Kalenner vun der UCI Europe Tour 2008 an der Kategorie 1.HC.
Um Depart stoungen 150 Mann an et sinn der 112 ukomm.
Ritchey-Chrétien Teleskop
Den Ritchey-Chrétien Teleskop (och RC-Teleskop genannt) ass e Spigelteleskop, deem seng Bauform dem klasseschen Cassegrain-System gläicht.
Et ginn nëmmen zwéi Spigele gebraucht, deenen hir speziell Form dofir suergt, datt ouni e Korrekter, wéi bei der Schmidtplak, Meniskus oder eng aner Lëns, eng komafräi Foto erreecht gëtt. Well awer d'Bildfeld net flaach ass, gëtt beim fotografesche Gebrauch vu groussen RC-Teleskope kuerz virum Fokus e Lënsensystem gesat, dat dëse Problem ophieft.
De Ritchey-Chrétien-System gouf Ufanks vum 20. Joerhonnert vum George Willis Ritchey an dem Henri Chrétien entwéckelt.
Bekannt Ritchey-Chrétien-Teleskope sinn d'Hubble-Weltraumteleskop an d'Very Large Telescope (VLT) vum Paranal-Observatoire am Chile. Variante vun dëser Bauaart ginn an der Tëschenzäit vu verschiddenen Amateurteleskopconstructeure verkaf.
Verglach mat dem klassesche Cassegrain-System
D'Gréisst vum notzbare Bildfeld ass eng wichteg Kenngréisst fir d'Leeschtungsfäegkeet vun engem Teleskop. Et ass dofir sënnvoll z'ënnersichen, vu wéi engem Bildfeldduerchmiesser d'Ofbildungsfeeler e Wäert vun 1" bis 2" iwwerschreiden. Dës Grenz gouf gewielt, well bei engem duerchschnëttleche Seeing 2" opgeléist kënne ginn.
Verglach vum Cassegrain-Teleskop an engem Ritchey-Chrétien-Cassegrain-Teleskop mat de selwechten techneschen Daten:
De Radius vun der Bildfeldwëlbung läit bei béide Systemer iwwer 500 mm.
Wéi d'Tabell weist, gëtt d'Gréisst vum Bildfeld beim Cassegrain-Teleskop duerch den Komafeeler begrenzt, den RC-Teleskop dogéint nëmmen duerch den Astigmatismus. Sou huet de RC-Teleskop bei engem maximale Bildfeeler vun 1" een eppes 3,3-fach gréisseren notzbare Gesiichtsfeld wéi de klassesche Cassegrain, bei engem maximale Bildfeeler vun 2" ass dat notzbart Gesiichtsfeld vum RC-Teleskop nach ëmmer 2,3-mol sou grouss wéi beim Cassegrain.
Duerch d'Komafräiheet kann den RC-Teleskop mat gréisseren Ëffnungsverhältnesser a besonnesch kompakter Ausféierung gebaut ginn.
E Nodeel vum RC-Teleskop am Verglach mat dem Cassegrain ass d'Noutwendegkeet vu Korrekterlënsen, wa bei ausgebautem Sekundärspigel mat dem Primärfokus geschafft soll ginn. De Parabolspigel vum Cassegrain weist dann nämlech op der optescher Achs e perfekt Bild, wärend d'RC-Hyperbel schlecht duerstellt.
Konstruktiounseegeschafte vum Ritchey-Chrétien-Cassegrain-Teleskop
Doran sinn:
Bemierkung: An der Literatur ginn déi Radien dacks als negativ Zuelen uginn. Domat gëtt formell zum Ausdrock bruecht, datt d'Liicht op sengem Wee duerch d'Instrument eréischt d'Mëttelpunkte vun de Krëmmungsradie passéiert an dann op d'Uewerflächen trëfft.
Wéinst den zwou schwéier préifbaren hyperbolesche Spigelflächen ass d'Fabrikatioun vu klenge Ritchey-Chrétien-Cassegrain-Teleskopen net sënnvoll. D'Schläife vum de Spigele läit am Allgemengen net an de Méiglechkeete vun engem Amateurastronom. D'Ajustéiere vun de Spigele muss mat héijer Prezisioun gemaach ginn.
Um Spaweck
Spiegeltelescoop
European Extremely Large Telescope
D'European Extremely Large Telescope (E-ELT), kuerz Extremely Large Telescope (ELT), ass de Virschlag vum Europäeschen Observatoire (ESO) fir en neit optescht Teleskop vun der nächster Generatioun. Et soll en Haaptspigel mat 39,3 Meter Duerchmiesser ginn, deen aus knapps 1000 sechseckege Spigelelementer zesummegesat ass. Viraussiichtlech gëtt de Bau am Joer 2018 ofgeschloss. D'Pläng sinn am Ament an enger dräijäereger Phas (Phas B), déi am Dezember 2006 vun der ESO ugeholl gouf. E wichtegen Deel vun der Phas ass d'Aarbecht an engem Basis-Design fir d'Teleskop (Baseline Reference Design: BRD), deem seng drëtt Versioun Enn 2008 an Aarbecht war. D'Phas ass mat 57,3 Mio € finanzéiert. D'Kontroll vum finalen Design war vum 21. - 24. September 2010. De Betribsufank gëtt fir 2018 erwaart.
Standplaz
Als Standplaz koum ënner anerem Argentinien, Chile, Marokko, Spuenien (La Palma), Südafrika, Tibet, Grönland an d'Antarktis a Fro. Intensiv ënnersicht goufe virun allem déi éischt véier Méiglechkeeten. De 26. Abrëll 2010 gouf Cerro Armazones, e Bierg mat enger Héicht vun 3060m als Standplaz fir den E-ELT fixéiert. Cerro Armazones läit an der chileenescher Atacamawüst, ronn 130 km südlech vun der Stad Antofagasta an nëmmen 20 km ewech vun Cerro Paranal, der Standplaz vum Very Large Telescope (VLT). Duerch d'Noperschaft zum VLT kann e groussen Deel vun der noutwendeger Infrastruktur kollektiv gebraucht ginn.
Canton de Charvieu-Chavagneux
De Canton de Charvieu-Chavagneux ass eng franséisch administrativ Andeelung am Arrondissement La Tour-du-Pin am Departement Isère an der Regioun Auvergne-Rhône-Alpes.
Parry (Moundkrater)
De Parry ass en Aschlagkrater op der viischter Moundsäit am Mare Cognitum, südëstlech vun der Ramplifläch vum Fra Mauro. Säi westleche Rand iwwerdeckt deelweis de Rampli vum Krater Bonpland. De Krater ass staark erodéiert, bannen ass en zimmlech flaach.
Am Norden, Osten a Süden lafen (deelweis duerch de Fra Mauro an de Bonpland) d'Moundrille vun de Rimae Parry.
Niewekrateren
De Krater gouf 1935 vun der IAU offiziell nom brittesche Fuerschungsreesenden William Edward Parry genannt.
Shalako
Shalako ass e brittesch-däitsche Film vum Edward Dmytryk aus dem Joer 1968 no engem Roman vum Louis L'Amour.
Rockmusek
Rockmusek, oder kuerz Rock genannt, ass en Iwwerbegrëff fir verschidde Museksrichtungen, déi sech wärend den 1960er Joren aus der Vermëschung vum Rock ’n' Roll an anere Museksstile wéi z. B. dem Beat an dem Blues entwéckelt hunn.
Shalako
Ëm wat geet et am Film?
De Shalako (Sean Connery) rett eng Reesgesellschaft aus den Hänn vu Banditten…
Bonpland (Moundkrater)
De Bonpland ass en Aschlagkrater op der viischter Moundsäit am Flaachland vum Mare Cognitum, direkt nieft dem südleche Rampli vum Krater Fra Mauro an am Osten deelweis iwwerdeckt vum Krater Parry.
Rockmusek
D'Rockmusek gëtt normalerweis vu Gruppe gespillt, déi als traditionell Instrumenter elektresch oder akustesch Gittaren, E-Bass, Batterie a Gesank benotzen. Jee no Grupp a Stil kënnen och nach zousätzlech Instrumenter wéi z. B. Piano, Keyboard, Gei oder och Blosinstrumenter agesat ginn.
Bonpland (Moundkrater)
De Krater ass staark erodéiert an am südlechen Deel ass de Rampli bal verschwonnen. Banne gëtt e vum Rillesystem Rimae Parry duerchzunn.
Niewekrateren
De Krater gouf 1935 vun der IAU offiziell nom franséische Botaniker Aimé Bonpland, Frënd a Begleeder vum Alexander von Humboldt, genannt.
Tarantelniwwel
Den Tarantelniwwel och 30 Doradus oder NGC 2070 ass en Emissiounsniwwel an der Grousser Magellanescher Wollek am Stärebild Dorado (Schwäertfësch). Et ass eent vun de gréisste bekannte Stärgebuertsgebidder an der lokaler Grupp an trotz senger Distanz vun 179.000 Liichtjoer (52 kpc) schonn a klengen Teleskopen ze gesinn. Hien huet en Duerchmiesser vu 40' × 25' an eng visuell Magnitude vu +8,00 mag. Den Tarantelniwwel gouf am Joer 1751 vum franséischen Astronom Nicolas-Louis de Lacaille entdeckt.
Am Niwwel ass de Stärekoup R136 agebett, mat dem bis haut (Stand 2010) gréissten an hellste bekannte Stär R136a1 (265 M☉, 107 L☉).
NGC 644
Den NGC 644 ass eng Spiralgalaxis vum Hubble-Typ SB(r)bc am Stärebild Phoenix um Südleche Stärenhimmel. Den Objet gouf de 5. September 1834 vum Astronom John Herschel entdeckt. .
Grand Prix de Fourmies 2007
Déi '''75. Editioun vum Grand Prix de Fourmies''' gouf de 16. September 2007 gefuer a stoung um Kalenner vun der UCI Europe Tour 2007 an der Kategorie 1.HC.
Um Depart stoungen 168 Mann an et sinn der 31 ukomm.
Planéitesimal
Planéitesimale sinn d'Virleefer an d'Bausteng vu Planéiten.
D'Bezeechnung Planetesimal gouf 1904 vum US-amerikanesche Geolog Thomas Chrowder Chamberlin agefouert. Hien hat d'Wuert aus planet an infinitesimal (op onendlech kleng zougoen) gekräizt.
Planéitesimaler forme sech duerch Akkretioun, e Prozess, bei deem sech mikroskopesch kleng Stëbsdeelercher vun der Akkretiounsscheif vun engem spéidere Planéitesystem (wéi zum Beispill am Sonneniwwel, dem Virleefer vum Sonnesystem) zu gréissere Partikelen zesummeballen. Wa sou Deelercher mat niddreger Vitess zesummestoussen, da verkliewe si wéinst cheemeschen Adhesiounen oder Uewerflächenhaftung mateneen. Kierper, déi op déi Aart a Weis zu engem Duerchmiesser vu bis zu engem Kilometer ugewuess sinn, bezeechent een als Planéitesimaler.
Fir hiert weidert Wuessen ass an éischter Linn d'Gravitatioun verantwortlech. D'Kierper sammelen nëmme kleng Quantitéite Stëbs un, verbanne sech awer mat anere Planéitesimaler zu méi groussen Objeten. Wann eng bestëmmt Mass erreecht gouf, ginn déi eenzel gebonne Planéitesimalkéip duerch d'Gravitatioun zu engem eenheetlechen Objet zesummegepresst. Bei genuch Mass gëtt de Kär opgehëtzt a gëtt uschléissend flësseg. Planéitesimaler enthalen op d'mannst Eisen-Siliciumoxiddichromokarbonate a sinn domat vu gréisster Bedeitung fir d'Bildung vu Planéiten, besonnesch vun deenen déi der Äerd gläichen.
Computersimulatiounen hu gewisen, datt de Prozess vum Zesummenformen an engem relativ kuerzen Zäitraum geschitt. An nëmmen 100.000 Joer konnte sech d'Planéitesimaler vum fréie Sonnesystem zu planetare Kierper vun der Gréisst vun eisem Äerdmound oder vum Planéit Mars entwéckelen.
Den T. C. Chamberlin hat am Joer 1900 mat dem US-amerikaneschen Astronom Forest Ray Moulton eng Theorie opgestallt, no där sech de Planéitesystem aus Material geformt hat, dat e Stär bei engem noe Kontakt mat der Sonn duerch Gezäitekraaft lassgerappt hätt. Dës Chamberlin-Moulton-Theorie ass haut iwwerlieft. Si gëtt och als Planéitesimalhypothes bezeechent.
Aristides de Sousa Mendes
Den Aristides de Sousa Mendes, gebuer den 19. Juli 1885 zu Cabanas de Viriato bei Viseu, a gestuerwen den 3. Abrëll 1954 zu Lissabon, war e portugiseschen Diplomat. Als Generolkonsul zu Bordeaux huet hien am Zweete Weltkrich geschaten 30.000 Mënsche vu verschiddenen Nationalitéiten, dorënner enger 10.000 Judden, d'Liewe gerett, andeems en hinnen, géint den Uerder vu sengem Ministère, Visae fir a Portugal ausgestallt huet, soudatt se sech virun den Nazien a Sécherheet brénge konnten.
Hie gëllt haut als "portugisesche Schindler" a gëtt als ee vun de Gerechten ënner den Natiounen geéiert.
Säi Liewen
Den Aristides de Sousa Mendes koum aus enger biergerlecher Famill, säi Papp war Riichter um Ieweschte Geriichtshaff a Portugal. Hien huet op der Universitéit Coimbra Droit studéiert a gouf Diplomat. 1929 gouf e Generalkonsul zu Antwerpen (och fir Lëtzebuerg) an 1938 Generalkonsul zu Bordeaux.
Nodeem 1940 e groussen Deel vu Westeuropa vum Däitsche Räich besat war, sinn Zéngdausende vu Flüchtlingen an de südlechen, nach net besaten Deel vu Frankräich gaangen. Portugal huet als eent vun deene leschte Länner gegollt, wou ee sech a Sécherheet brénge kéint. Mä fir dohin ze kommen huet ee missen duerch Spuenien, dat vum Diktator Franco beherrscht gouf, an dofir huet een e portugisesche Visa gebraucht. Dausende vu Leit hu sech dofir beim portugisesche Konsulat zu Bordeaux afonnt, am Hoffes, sou e Visa ze kréien.
Schonn den 13. November 1939 hat de portugisieschen Diktator Salazar an enger Circulaire, der „Circular 14“ alle portugiseschen Diplomate verbueden, Visa fir „[…] Auslänner, deenen hir Nationalitéit onbekannt, verworf oder contestéiert ass; Apatriden; Judden, déi aus hirem Land, oder vun do, wou se hierkoumen, verdriwwe goufen“, auszestellen. Am Juni 1940 goufen dës Bestëmmungen duerch den Zousaz verschäerft, datt nëmmen déi, déi schonn e Visa fir e Land baussent Europa hätten, a Portugal erareese gelooss däerfte ginn.
De Sousa Mendes huet dës Circulaire eng éischt Kéier de 17. Juni 1940 ignoréiert an huet duerch de galizesche Rabbiner Chaim Kruger matdeele gelooss, datt en ouni Ausnam jiddwerengem e Visum géif ausstellen, „wat och ëmmer hir Nationalitéit, Rass oder Relioun" wier. Souguer Familljememberen hu gehollef, déi Visaen zu Dausenden auszefëllen an ofzestempelen, um Schluss, wéi keng Formulairë méi do waren, souguer op einfachem Pabeier.
Sou konnten Zéngdausende vu Flüchtlingen iwwer deen eenzege Wee, deen duerch Spuenien erlaabt war, vun Hendaye op Irun bis a Portugal fortlafen. Vun do koume se a portugisesch Häfen, wou s'an Amerika fuere konnten.
De Sousa Mendes hat och dem franséische Konsul zu Toulouse eng Procuratioun ginn, fir Visaen auszestellen an ass bis op Bayonne gefuer, wou eng Filial vum portugisesche Konsulat war, fir de Beamten do den Uerder ze ginn, och do Visaen auszestellen.
Ënner deene Leit, déi sou a Portugal konnte reese waren och e puer Membere vun der Belscher a Lëtzebuerger Regierung, den Otto von Habsburg an d'Groussherzogin Charlotte mat hirer Famill.
Den 20. Juni 1940 ass d'portugisech Regierung gewuer ginn, wat de Sousa Mendes géif maachen, an huet hem den Uerder ginn, direkt Bordeaux ze verloossen. Dofir gouf den Teotónio Pereira, de portugiseschen Ambassadeur zu Madrid, op Bordeaux geschéckt.
Nach um Wee op d'spuenesch Grenz huet de Sousa Mendes Visae verdeelt an huet a sengem Auto jiddesch Flüchtlinge mat iwwer déi franséisch-spuenesch Grenz geholl. De Salazar huet en den 23. Juni offiziell aus sengem Amt enthuewen. De 24. Juni gouf de Salazar bekannt, datt all Visaen, déi vum Sousa Mendes ausgestallt gi wieren, ongëllteg wieren, a seng Ambassade a Frankräich instruéiert, just nach „gente limpa“ (wuertwiertlech „propper Leit“, gemengt waren net-jiddesch Leit) e Visa auszestellen.
De Sousa Mendes ass am Aarmut gestuerwen, an der Press a Portugal war näischt ze fannen iwwer dat, wat hie gemaach huet. Op seng Grafplack gouf den Text „Wien ee Liewe rett, rett d'Welt“ ubruecht. Eréischt 1988 gouf de Mendes Sousa offiziell rehabilitéiert a vun der Regierung fir seng Dot gewierdegt. 1994, huet de portugisesche President Mário Soares zu Bordeaux eng Buste vum Sousa Mendes an eng Plack um Haus, wou 1940 d'Konsulat war, ageweit. 1995 huet de Soares hie posthum mat der Croix du mérite ausgezeechent.
Zanter 1966 ass de Sousa Mendes, als eenzege Portugis, ee vun de Gerechten ënner den Natiounen am Yad Vashem-Memorial an Israel, wou him e klenge Bësch mat enger 10.000 Beem dedicacéiert ass - déi Zuel vu Judden, deenen e gehollef huet, z'iwwerliewen.
Anthony Bourdain
Den Anthony Michael Bourdain, gebuer de 25. Juni 1956 zu New York City am Bundesstaat New York a gestuerwen den 9. Juni 2018 zu Kaysersberg Vignoble a Frankräich, war en US-amerikanesche Kach an Televisiounsmoderateur.
Aristides de Sousa Mendes
Säi Liewen
Am Januar 2007 gouf de Sousa Mendes vun den Telespectateure vun der Emissioun Os Grandes Portugueses ("Déi gréisst Portugisen") zum „drëttgréisste“ Portugis gewielt - zwou Plazen hanner dem fréieren Diktator Salazar.
Batavesch Republik
D'Batavesch Republik (nl.: Bataafse Republiek) war eng sougenannt Schwësterrepublik, déi no der Franséischer Revolutioun entstanen ass. Si ass aus der Republik vun de Siwe Vereenegte Provënzen ervirgaangen a gouf den 19. Januar 1795 ausgeruff. De 5. Juni 1806 gouf se an d'Kinnekräich Holland ëmgewandelt. Den Numm "Batavesch" bezitt sech op d'antikt Vollek vun de Bataver.
Aristides de Sousa Mendes
Säi Liewen
D'Fundação Aristides de Sousa Mendes këmmert sech a Portugal ëm säi Vermiechtnes.
Zu Lëtzebuerg gouf den 19. Juli 2012 de  Círculo Cultural Aristides de Sousa Mendes gegrënnt, fir seng Erënnerung z'éieren a seng Dote besser bekannt ze maachen. Vum 28. November 2019 bis den 22. Februar 2020 war am Lëtzebuerger Nationalarchiv d'Ausstellung « Aristides de Sousa Mendes - Un consul portugais entre la conscience humaine et la raison d'État » ze gesinn, an et krut een do och den Ausstellungskatalog ze kafen. Uganks der 2020er Jore gouf am Quartier Bouneweg, um Leschte Steiwer, eng nei Strooss nom de Sousa Mendes genannt.
Batavesch Republik
Am Ufank vun den éischte Koalitiounskricher (1792–1797) war d'Republik vun de Siwe Vereente Provënzen neutral. Well si awer Groussbritannien, den Haaptfeind vun der Franséischer Revolutioun, finanziell ënnerstëtzt huet, ass se séier an de Konflikt verwéckelt ginn. Den 1. Februar 1793 huet Frankräich de Vereenegten Nidderlanden de Krich erkläert. Am Wanter 1794/1795 sinn déi franséisch Truppen ënner dem Generol Jean-Charles Pichegru an d'Nidderlanden ageréckelt; Amsterdam gouf den 20. Januar 1795 ageholl. Nach virum Enn vun de Kämpf gouf d'Batavesch Republik ausgeruff. Den 28. Januar gouf bei der Insel Texel déi hollännesch Flott u Frankräich iwwerginn.
De 16. Mee 1795 hunn déi Franséisch an déi Batavesch Republik zu Den Haag e Friddensvertrag ënnerschriwwen, no deem d'Exklave Maastricht, Venlo, Staats-Limburg a Staats-Flandern an déi Éisträichesch Nidderlanden integréiert goufen, déi dunn zu Frankräich gehéiert hunn. Ausserdeem huet d'Batavesch Republik missen eng franséisch Arméi vun 30.000 Mann op hirem Gebitt ënnerhalen. Militäresch bestoung eng Defensiv- an eng Offensivallianz tëscht deenen zwee Länner géint d'Koalitioun (virun allem Éisträich a Groussbritannien).
Am Verglach zu virdru war d'Batavesch Republik, staatspolitesch gekuckt, eng Zesur: Si war en Eenheetsstaat mat enger Zentralregierung. D'Republik krut eng 1795 Verfassung nom Virbild vum Directoire.
1801 gouf et e Staatsstreech, dee vum Napoleon an d'Weeër geleet gi war, fir déi demokratesch Reformen nees réckgängeg ze maachen. 1805 huet den Napoléon de Rutger Jan Schimmelpenninck zum „Conseilspensionär“ ernannt, d. h. zum Staatspresident mat bal absolutter Muecht. 1806 war et eriwwer mat der Batavescher Republik, wéi den Napoleon d'Monarchie agefouert huet a säi Brudder Louis zum Kinnek vum Kinnekräich Holland gemaach huet.
Frank Arendt
De Frank Arendt, gebuer den 20. Oktober 1967 an der Stad Lëtzebuerg, ass e lëtzebuergesche Basketballspiller.
Am Joer 1997 war de Frank Arendt am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.
Racibórz
Racibórz ass eng Stad an Uewerschlesien a Polen. No der administrativer Ënnerdeelung läit d'Stad an der Woiwodschaft Śląskie.
Zweet Republik (Frankräich)
Déi Zweet Franséisch Republik (Deuxième République française) war eng republikanesch Staatsform a Frankräich, déi tëscht 1848 an 1852 existéiert huet.
Kinnekräich Holland
Geschicht
D'Kinnekräich Holland gouf de 5. Juni 1806 vum Napoleon Bonaparte als e Satellittestaat, dee vu Frankräich ofgehaangen huet, fir säin drëtte Brudder Louis (an Holland Lodewijk genannt) ageriicht. Den Numm leet sech vun der wichtegster Provënz, Holland, of.
Zweet Republik (Frankräich)
Den 2. Dezember 1851 (dem Joresdag vun der Schluecht vun Austerlitz an der Kréinung zum Keeser vum Napoleon Bonaparte) huet de Louis Napoleon strateegesch Punkten zu Paräis duerch d'Militär besetze gelooss, Membere vum Parlament verhafte gelooss, d'Parlament opgeléist an de Belgarungszoustand ausgeruff. No deem Staatsstreech koum et am Januar zu déifgräifenden Ännerunge vun der Verfassung, mat deenen d'Muecht vum President gestäerkt gouf. Zënterhier huet d'Republik praktesch just nach um Pabeier bestanen; de Louis Napoleon huet sech ewell Prince-Président nenne gelooss. Ee Joer dropp, den 2. Dezember 1852 ass dann och dat zweet Keeserräich proklaméiert ginn, mam Louis Napoleon als Napoléon III. un der Spëtzt.
Kinnekräich Holland
Geschicht
Well de Louis d'Erwaardunge vum Napoléon net erfëlle konnt - hie krut ë. a. d'Kontinentalspär, déi Groussbritannien ekonomesch vum europäesche Festland sollt ewechhalen, net duerchgesat - huet Frankräich am Mäerz 1810 ugefaangen, de Süden z'annektéieren. Fir d'Kinnekräich ze retten, huet de Louis den 1. Juli 1810 ofgedankt. Säi Jong Louis II. gouf awer just fir e puer Deeg säin Nofollger, ier den Napoléon den 9. Juli mam Dekret vu Rambouillet d'Kinnekräich komplett fir Frankräich anektéiert huet.
Guillaume-Charles Roucaud
De Guillaume-Charles Roucaud, gebuer de 27. Dezember 1883 zu Fumel am Lot-et-Garonne a gestuerwen de 5. Juli 1944, war e franséische Generol.
Marc Schiltz
Vun 1997 bis 2003 war de Schiltz am Kader vun der lëtzebuergescher Härebasketballnationalekipp, an huet 16-mol fir d'Nationalekipp gespillt.
Guillaume-Charles Roucaud
De Guillaume-Charles Roucaud huet seng Offizéieschschoul zu Saint-Cyr an der 88. Promotioun La Tour d'Auvergne vun 1903 bis 1905 gemaach, déi en als Major de promotion ofgeschloss huet.
Kinnekräich Holland
Geschicht
No der Defaite vum Napoleon huet den Territoire sech, mat de fréiere südlechen Nidderlanden, zum Vereenegte Kinnekräich vun den Nidderlanden zesummegeschloss.
Guillaume-Charles Roucaud
1937 war hie Kommandant op Madagaskar an 1940 beim Ausbroch vum Zweete Weltkrich war e mat der 1. Kolonialdivisioun an der Schluecht vu Stonne engagéiert. Hie gouf gefaange geholl an 1941 nodeem e fräigelooss gi war, war e Chef vum État-major vun de Kolonialtruppen. 1942 gouf en zum Inspekter vun deenen Truppen ernannt an ass dat selwecht Joer pensionéiert ginn.
De Guillaume-Charles Roucaud war Offizéier vun der Légion d'honneur.
Zweet Republik (Frankräich)
Verfassung vun der Zweeter Republik
D'Verfassung vum 4. November 1848 erkläert zu enger demokratescher Republik an huet sech zu de Prinzipie vun der Franséischer Revolutioun "Liberté, égalité, fraternité" bekannt. D'Doudesstrof gouf ofgeschaaft a Gratis-Grondschoulënnericht fir jiddereen garantéiert. Nieft dësen emanzipatoreschen Elementer hat se och méi konservativer: Sou goufe Famill, Aarbecht, Eegentum an d'ëffentlech Uerdnung zu de Grondprinzipie vun der Republik deklaréiert.
Adam Mickiewicz
Den Adam Bernard Mickiewicz (Litauesch: Adomas Bernardas Mickevičius), gebuer de 24. Dezember 1798 a gestuerwen de 26. November 1855, war e bedeitende polneschen Dichter a Patriot an der Zäit wou et Polen als onofhängegt Land net méi gouf. Hie gehéiert zu de wichtegste Vertrieder vun der Romantik an Europa.
De Mickiewicz zielt haut nach als Nationaldichter souwuel a Pole wéi och a Litauen, wou hien op der Universitéit vu Vilnius studéiert huet an de Klub vun de Philomaten, a spéider vun de Philareten gegrënnt huet. Säin Haaptwierk, de Pan Tadeusz, polnesch fir "Här Tadeusz", gëllt als Nationalepos an als leschte groussen europäesche Versepos. De Mickiewicz ass vill duerch Europa gereest, ass dem Goethe 1829 begéint an huet zu Paräis um Collège de France slawesch Literatur dozéiert. Zu Paräis huet hien d'Celina Szymanowska kennegeléiert an 1834 si se bestuet ginn. De Mickiewicz huet sech e Liewe laang fir en onofhängegt Polen agesat an huet wärend dem Novemberopstand vun 1830-1831 probéiert zeréck a seng Heemecht ze goen, gouf awer zu Dresden gestoppt. Vun 1839 bis 1840 war hien zu Lausanne, wou hie laténgesch Literatur dozéiert huet. Hie koum zum Schluss vu sengem Liewen nach op Konstantinopel, wou hie geplangt huet, polnesch Legiounen op d'Been ze stelle fir am Krimkrich op der Säit vun den Alliéierte géint d'Russen ze kämpfen. De Mickiewicz ass zu Konstantinopel u Cholera erkrankt a gestuerwen. Hie läit zu Krakau an der Kathedral begruewen.
Taza, Son of Cochise
Taza, Son of Cochise ass en US-amerikanesche Film vum Douglas Sirk aus dem Joer 1954.
Ëm wat geet et am Film?
Den Taza, als Nofollger vum Cochise, wëll de Fridde mat de Wäissen erhalen. Säi Brudder, den Naiche ass do anerer Meenung…
Grand Prix de Fourmies 2006
Déi '''74. Editioun vum Grand Prix de Fourmies''' gouf den 10. September 2006 gefuer a stoung um Kalenner vun der UCI Europe Tour 2006 an der Kategorie 1.HC.
Roland Moreno
An den 1970er Joren huet de Roland Moreno e System patentéiere gelooss, wou op engem klengen, portabelen Objet e Mikrochip implantéiert ass, mat Hëllef wouvun ee bezuelen oder sech identifizéiere kéint.
Seng Erfindung huet zu der Chipkaart gefouert, déi zu villfältegem Asaz ka kommen, wéi z. B. als Bank- oder Kreditkaart, Telefonskaart, Sozialversécherungs- oder Identitéitskaart, SIM-Kaart, Fürerschäin, asw.
Tex Avery
De Frederick Bean "Tex" Avery, gebuer de 26. Februar 1908 zu Taylor, am Texas, a gestuerwen de 26. August 1980 zu Burbank, a Kalifornien, war en US-amerikanesche Regisseur an Zeechner vun Dessins-animés-Filmer.
Daniel Maas
Den Daniel Albert Maas, gebuer den 10. November 1964 an der Stad Lëtzebuerg, ass e lëtzebuergesche Basketballspiller.
Am Joer 1997 war den Daniel Maas am Kader vun der lëtzebuergescher Härebasketballnationalekipp, an huet fënnefmol fir d'Nationalekipp gespillt.
Tex Avery
Wéi keen Aneren huet den Tex Avery d'Méiglechkeete vum Zeechentrick duerch total geckeg Iwwerdreiwungen bis op dee leschte Stëppel ausgenotzt. Seng Personnage lafen alt "aus dem Bild" oder duerch de Vir- oder Nospan, hunn d'Bild "opgehuewen" fir an déi nächst Zeen ze kucken, oder duerchbriechen déi "véiert Mauer", andeems s'op eemol matzen an enger dramatescher Zeen mam Publikum schwätzen ("Exciting, isn't it?") Seng bekanntst Figure sinn (fir d'Warner Brothers) d'Int Daffy Duck an de Jeeër Elmar Fudd (béid 1937) an den Hues Bugs Bunny (1940) - deem säin Erkennungssaz "What's up, Doc?" och vum Avery ass - a, fir d'MGM, den driipsegen Hond Droopy (1942), dat geckegt Kaweechelchen Screwy Squirrel (1944), an d'Bieren George and Junior (1946). Bekannt ass och de Personnage vum Wollef (dacks an zimmlech veréckte Märerchersadaptatiounen), dee koplett duerchdréint, wann en eng flott Fra gesäit.
DVD
Op DVD ass eng Spezialeditioun Tex Avery mat 5 DVDen a 66 Kuerzfilmer erauskomm.
Ernest Gruskovnjak
Den Ernest "Erny" Gruskovnjak, och Gru š kovnjak, gebuer de 15. Januar 1970 zu Zadar a Kroatien, ass e lëtzebuergesche Basketballtrainer a fréiere Basketballspiller.
Vun 1997 bis 1999 war den Ernest Gruskovnjak am Kader vun der lëtzebuergescher Härebasketballnationalekipp, an huet 11-mol fir d'Nationalekipp gespillt.
Hie war den Haapttrainer vum BC Musel Pikes (Dammeveräin).
Grand Prix de Fourmies 2005
Déi '''73. Editioun vum Grand Prix de Fourmies''' gouf den 11. September 2005 gefuer a stoung um Kalenner vun der UCI Europe Tour 2005 an der Kategorie 1.HC.
Take That
Take That ass eng brittesch Popband. Si besteet aus de Membere Gary Barlow, Mark Owen, Howard Donald, Jason Orange a Robbie Williams.
The Scalphunters
The Scalphunters ass en US-amerikanesche Film vum Sydney Pollack aus dem Joer 1968.
Ëm wat geet et am Film?
Den Trapper Joe Bass (Burt Lancaster) begéint Indianer déi hie forcéiere seng Pelzer géint e schwaarze Sklav ze tauschen. Méi spéit fënnt hien d'Indianer dout an ouni Skalp erëm. Duerno mécht hie sech op d'Sich no de Mäerder vun den Indianer déi warscheinlech och deene seng Pelzer ofgeholl hunn...
Take That
1990 gouf d'Grupp no enger Zeitungsannonce an enger Zort Casting vum Manager Nigel Martin Smith gegrënnt. An de Joren duerno ass ze zu enger vun den erfollegräichsten Teenie-Boygroups avancéiert, mat als gréissten Hits "Pray", "Babe" a "Back For Good". Wéinst Differenzen tëscht dem Gary Barlow, dee sech als musikalesche Kapp vun der Grupp gesinn huet, an dem Robbie Williams, ass dee leschtgenannten 1995 ausgetratt. Wéi d'Grupp sech 1996 ganz opgeléist huet, si virun allem vill jonk weiblech Fans a Kräischhysterie verfall.
De Robbie Williams huet duerno eng ganz erfollegräich Solocarrière gestart. De Gary Barlow an de Mark Owen hu sech och solo versicht, mä de grousse Succès ass bei hinnen ausbliwwen. Den Howard Donald huet seng Breidercher nees als Club-DJ verdéngt an de Jason Orange ass Schauspiller op englesche Klengkonschtbüne ginn.
2005 huet d'Grupp nees nei zueneefonnt, bis op de Robbie Williams, deen eréischt 2010 erëm dozougestouss ass. Hire Comeback konnte se 2006 mat hirer éischter neier Nummer Eent Single "Patience" als uganks gelonge bezeechnen. En neien Album gëtt eventuell scho fir Enn 2010 erwaart.
Michel Wolter (Basketballspiller)
De Michel Wolter, gebuer den 2. Januar 1971 an der Stad Lëtzebuerg, ass e lëtzebuergesche Basketballspiller.
Vun 1997 bis 2001 war de Wolter am Kader vun der lëtzebuergescher Härebasketballnationalekipp, an huet 18-mol fir d'Nationalekipp gespillt.
Trois-Évêchés
Trois-Évêchés war den Numm vun enger Provënz am virrevolutionäre Frankräich.
Den Numm bezitt sech op déi dräi Fürstbistümer Metz, Toul a Verdun an der Kiercheprovënz Trier.
1552 huet de franséische Kinnek Henri II. s'als Räichsvikar besat. Offiziell goufe se nom Westfälesche Fridden 1648 en Deel vu Frankräich. Do krute se, wéi schonn ernimmt, hiren Numm als eng Provënz.
Avior (Stär)
De Stär Avioroch ε Carinae (Epsilon Carinae) genannt, ass e spektroskopeschen Duebelstär mat enger visueller Hellegkeet vun 1,9 mag. Vun der Äerd aus ass ε Carinae ongeféier 630 Liichtjoer ewech an en direkte Noper vum Turais (ι Carinae).
Mike Feyder
De Mike Feyder, gebuer de 5. Februar 1975 zu Déifferdeng, ass e lëtzebuergesche Basketballspiller.
Vun 1997 bis 2003 war de Mike Feyder am Kader vun der lëtzebuergescher Härebasketballnationalekipp, an huet 27-mol fir d'Nationalekipp gespillt.
Canton d'Albi-2
De Canton d'Albi-2 ass eng franséisch administrativ Andeelung am Arrondissement Albi, am Departement Tarn an der Regioun Occitanie.
Portal Lëtzebuerg/Neist Artikelen/Archiv 2019
Dat hei ass d' Archiv vun den neien Artikele vun 2019, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
2019
> Archiv 2018
Canton d'Albi-1
De Canton d'Albi-1 ass eng franséisch administrativ Andeelung am Arrondissement Albi, am Departement Tarn an der Regioun Occitanie.
Atlanta
Atlanta ass d'Haaptstad an déi gréisst Stad vum amerikanesche Bundesstaat Georgia. An der Metropolregioun vun Atlanta wunne ronn 6,1 Millioune Mënschen, wat se zur aachtgréisster an den USA mécht.
D'Stad läit um Fouss vun den Appalachen op enger Héicht vun 300 Meter iwwer dem Mieresspigel.
Atlanta gouf als Endstatioun vun de staatlecher Eisebunn gegrënnt mee ass séier e Konvergenzpunkt tësche verschidden Eisebunne ginn, wat séier zu Wuesstem gefouert huet. Eng vun deenen Eisebunne war d'Western and Atlantic Railroad, vun där den Numm "Atlanta" kënnt. Wärend dem amerikanesche Biergerkrich hat d'Stad eng strategesch Roll fir d'Südstaaten, bis se 1864 vun den Nordstaaten eruewert gouf. Si gouf vum Generol William T. Sherman sengen Truppe komplett néiergebrannt. Nom Krich huet se sech séier erholl an ass en nationalen Industriezentrum an d'inoffiziell Haaptstad vum "Neie Süde" ginn. Nom Zweete Weltkrich gouf Atlanta eng Plattform fir Manufaktur an Technologie. An den 1950er an 1960er war Atlanta en Zentrum vun der Biergerrechtsbeweegung, mat Aktiviste wéi dem Martin Luther King a villen aneren.
Och haut ass Atlanta nach eng national an international Transportplatform. Den Hartsfield–Jackson Atlanta International Airport ass de Fluchhafen dee weltwäit déi héchst Passagéierzuelen huet. Mat engem PIB vu 406 Milliarden USD huet Atlanta déi zéngt-gréisste Wirtschaft vun alle Stied an den USA an déi zwanzeg-gréissten Ekonomie vun vun alle Stied weltwäit. Si gëllt als diversifiéiert. Dominant Industrie sinn am Secteur vum Transport, Loft- a Raumfaart, Logistik, Gesondheetswiesen, Medien, Film- an Televisiounsproduktioun, Informatiounstechnologie, Finanzen a biomedezinesch Fuerschung. Zu de groussen Entreprise mat Sëtz zu Atlanta zielen ënner anerem The Coca-Cola Company, Delta Air Lines a CNN.
D'olympesch Summerspiller 1996 waren zu Atlanta.
Canton d'Albi-3
De Canton d'Albi-3 ass eng franséisch administrativ Andeelung am Arrondissement Albi, am Departement Tarn an der Regioun Occitanie.
Alain Marchetti
Den Alain Marchetti, gebuer de 24. Juni 1975 an der Stad Lëtzebuerg a gestuerwen de 14. Juni 2007 bei Reims,, , war e lëtzebuergesche Basketballspiller an -trainer.
Am Joer 1999 war den Alain Marchetti am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.
Canton d'Albi-4
De Canton d'Albi-4 ass eng franséisch administrativ Andeelung am Arrondissement Albi, am Departement Tarn an der Regioun Occitanie.
Woiwodschaft (Polen)
Eng Woiwodschaft oder Wojewodschaft ass e polnesche Verwaltungsbezierk an iewescht administrativ Andeelungskategorie (Statistikniveau NUTS-2). De polneschen Numm województwo Kënnt vu Woiwode (Herzog), deemno waren d'Woiwodschaften historesch Herzogtümer.